Այո, մինչ Նովեգիայում շքեղաշուք հարմարավետություն են ստեղծում ավելի քան 70 ջահել կյանք լափած ու հազարավոր մարդկանց սարսափներ պատճառած ոմն Բրեյվիկի համար, Գամբիայի նախագահ Յայա Ջամեն որոշել է վերականգնել մահապատիժը: Այս երկրում 37 տարի այսպես կոչված սառեցվել էր այդ պատժատեսակը: Սառեցվել էր` այսինքն չէր կիրառվում, բայց 47 դատապարտյալի նկատմամբ հենց այդպիսի վճիռ է կայացվել: Նրանցից 9-ն անցյալ շաբաթ արդեն մահապատժվել են. ևս 38-ին առաջիկայում սպասում է նույն ճակատագիրը: Ի դեպ, նրանցից մեկը կին է, երեքը` Սենեգալի քաղաքացիներ (նշել է BBC-ի ռուսական ծառայությունը):